laion/Wikipedia-Exotic huggingface dataset:
לורן קרפנטר

לורן קרפנטר (באנגלית: Loren Carpenter; נולד ב-7 בפברואר 1947) הוא חוקר ומפתח אמריקאי בתחום הגרפיקה הממוחשבת. הוא מייסד-שותף והמדען הראשי של אולפני האנימציה הממוחשבת "פיקסאר". נודע בעיקר כממציא-שותף של האלגוריתם Reyes rendering, ואחד מכותבי תוכנת PhotoRealistic RenderMan, המשמשת ביצירת תמונות ממודלים באמצעים ממוחשבים בכל סרטי הקולנוע של פיקסאר. לאחר רכישת פיקסאר על ידי חברת וולט דיסני ב-2006, הפך קרפנטר למדען-חוקר בכיר בחברת דיסני. הוא פרש לגמלאות בראשית שנת 2014. קרפנטר נולד בברייטון, מישיגן. ב-1967 החל לעבוד בתחום המחשבים בחברת התעופה בואינג בסיאטל. במקביל סיים תואר ראשון במתמטיקה (1974) ותואר שני במדעי המחשב (1976) באוניברסיטת וושינגטון. בעבודתו עסק בשימושי טכנולוגיית מחשבים לשיפור תהליכי עיצוב מכניים בבואינג, שעדיין בוצעו בתקופה זו בצורה ידנית על נייר. ב-1980, בכנס SIGGRAPH העוסק בגרפיקת מחשבים, הציג קרפנטר את "Vol Libre", סרטון בן שתי דקות שנוצר באמצעות מחשב. בעקבות זאת הוזמן לעבוד במחלקת המחשבים בחברת "לוקספילם" של ג'ורג' לוקאס, שבהמשך הפכה ל"פיקסאר". בתחילת עבודתו בחברה עבד קרפנטר על סצנת "אפקט בראשית" בסרט "סטאר טרק 2" (1982), שבה יצר מודל ממוחשב של כוכב לכת. קרפנטר יסד עם אשתו רייצ'ל את חברת "סינמטריקס", החוקרת השתתפות אינטראקטיבית של קהל באמצעות מחשב. קרפנטר נשוי לרייצ'ל ולהם בן אחד. לורן קרפנטר, באתר dblp לורן קרפנטר, במסד הנתונים הקולנועיים IMDb (באנגלית) לורן קרפנטר, באתר החברה שהקים "סינמטריקס" Perry, Tekla (2001). And the Oscar Goes To... Loren Carpenter. IEEE Spectrum Amidi, Amid (2014). The Man Who Invented the Name Pixar Retired Yesterday. Cartoon Brew
יהודה וינשטיין (סייף)

יהודה וינשטיין (נולד ב-11 במרץ 1955) הוא סייף ישראלי, שהתחרה בסגנון רומח, ייצג את ישראל באולימפיאדת מינכן (1972) והיה מניצולי טבח הספורטאים הישראלים. בשירותו הצבאי היה טייס קרב בחיל האוויר הישראלי. וינשטיין גדל בראש פינה ולמד בבית הספר התיכון בצפת. היה חבר בנעוריו באגודות הספורט של הפועל ראש פינה והפועל צפת, זכה באליפות ישראל בנוער בסגנון רומח ב-1969 וייצג את ישראל באליפות העולם בסיף לבוגרים, בה העפיל לשלב שמינית הגמר, ובאליפות העולם לנוער, בה הגיע עד שלב חצי הגמר. הוא היה צעיר הספורטאים במשלחת הישראלית לאולימפיאדת מינכן, בסיבוב הראשון של התחרות רשם שני ניצחונות ושלושה הפסדים והעפיל לשלב שמינית הגמר, בו הפסיד בכל 5 הקרבות. וינשטיין נשאר בימים הבאים בכפר האולימפי, ושהה בביתן יחד עם חברו לחדר הסייף דן אלון ושני הקלעים הנרי הרשקוביץ וזליג שטרוך. במהלך מתקפת המחבלים על המשלחת הישראלית, הצליח וינשטיין לחמוק מחדרו והוביל את הדרך לשלושת חבריו למשלחת. ב-1973 זכה באליפות ישראל בסיף ובאותה שנה זכה במדליית זהב במכביה התשיעית. קריירת הסיוף הרציפה שלו הסתיימה בעקבות שירותו הצבאי. למרות זאת, לקראת המכביה העשירית ובמהלך שירותו כמדריך טיסה בבית הספר לטיסה בחצרים חזר להתאמן וזכה גם במכביה העשירית בשתי מדליות זהב, ביחידים ובקבוצתי. לצה"ל התגייס כספורטאי מצטיין, במהלך מלחמת יום הכיפורים שירת בבסיס חימוש ולאחר מכן סיים קורס אפסנאים טכניים. בשלב זה התנדב לקורס טיס אותו סיים במגמת קרב. הוא לא סיים את הכשרתו בקורס האימון המתקדם ונשלח לשרת כטייס בטייסת קלה. הוא שב לקורס האימון המתקדם וסיים אותו בהצטיינות. כטייס קרב טס על מטוסי A-4 סקייהוק, F-4 פנטום ו-F-16 נץ. את טבילת האש שלו עשה לפני מלחמת לבנון הראשונה בהפצצת מתקני מחבלים בלבנון, במלחמת לבנון השתתף בגיחות תקיפה וצילום. בהמשך הקריירה הצבאית שירת כסגן מפקד טייסת מטוסי פנטום וכראש ענף היסטוריה בחיל האוויר בדרגת סגן-אלוף בשנים 1994 עד 1996. לאחר שירותו הצבאי היה לטייס בחברת ארקיע ובמהלך עבודתו בחברה מונה לקברניט במטוסי DH-7, ATR-72, B-757 ו-Airbus 321neo. כמו כן ביצע בחברת ארקיע מספר תפקידי ניהול כטייס ראשי של צי מטוסי הטורבו-פרופ, טייס ראשי של צי מטוסי הסילון וכן כיהן כסמנכ"ל מבצעים של חברת ארקיע במהלך השנים 2017 עד 2021. יולי חרומנצ'קו, ‏מסייף לטייס, בטאון חיל האוויר 200, אוקטובר 1994, באתר הספרייה הדיגיטלית להיסטוריה ומורשת חיל האוויר יהודה וינשטיין, באתר olympedia.org זהב לראש פינה, מעריב, 15 ביולי 1973 גיל לבנוני, בשעה חמש בבוקר, בקונולי 31, יריות, באתר nrg‏, 13 ביולי 2004 יעקב אלג'ם, וינשטיין מישראל זכה במדליית זהב ברומח, מעריב, 14 ביולי 1977 הסייף האמריקני לאבו החליט: "נשאר בישראל", מעריב, 28 ביולי 1977 מישל דור, מרגל בקוקפיט, באתר ynet, 21 באוגוסט 2009
אליפות וימבלדון 1878

אליפות וימבלדון 1878 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-15 ביולי והסתיימה ב-20 ביולי. בתחרות השתתפו 35 ספורטאים בריטים שהתחרו בהתאם לכללים שפורסמו על ידי מועדון קריקט של לונדון (Marylebone Cricket Club) תוך שינויים שבוצעו לאחר סיום אליפות וימבלדון 1877. התחרות נערכה ב-2 שלבים. בשלב הראשון 34 ספורטאים התחרו על הזכות להתמודד מול המנצח של התחרות שנערכה בשנה שעברה. בשלב השני נערך משחק בין המנצח של השלב הראשון לבין האלוף-משנה שעברה. כול המשתתפים חולקו ל-3 קבוצות (16, 6 ו-12 ספורטאים).מנצחי הקבוצה הראשונה והשנייה נפגשו בחצי גמר ומנצח הקבוצה השלישית הגיע ישירות למשחק הגמר. המנצח של השלב הראשון היה ספורטאי בריטי פרנק חאדו שניצח את לסטוק רוברט אסקין הסקוטי ב-3 מערכות. במשחק בין ספנסר גור לבין פרנק חאדו, חאדו ניצח ב-3 מערכות וזכה באליפות. במשחק הגמר היו כ-700 צופים. משחק הגמר היה המשחק ה-6 של חאדו באליפות. לאחר זכייה בתחרות חאדו לא השתתף יותר בתחרויות טניס, והגיע לווימבלדון רק כעבור 50 שנים לקבלת מדליה מיוחדת. האתר הרשמי של אליפות וימבלדון תוצאות משחקי האליפות
פרדיננד הראשון, קיסר אוסטריה

פרדיננד הראשון (Ferdinand I, ‏19 באפריל 1793 - 29 ביוני 1875) היה קיסר אוסטריה, נשיא הקונפדרציה הגרמנית, מלך הונגריה ובוהמיה בין השנים 1835–1848. פרדיננד נולד בווינה ב-19 באפריל 1793, לפרנץ השני, קיסר האימפריה הרומית הקדושה ומריה תרזה מנאפולי וסיציליה, בתם של פרננדו הראשון, מלך שתי הסיציליות ומריה קרולינה מאוסטריה. בשל היות הוריו בני דודים כפולים, היה פרדיננד רפה שכל ובעל פגמים נוירולוגים, אפילפסיה ופגמים בדיבור, למרות כל זאת הוא ישב בבגרותו בישיבות מועצת המדינה כדי להכינו לתפקידו העתידי כקיסר. בשנת 1830 התחתן פרדיננד עם מריה אנה מסבויה, בתם של ויטוריו אמנואלה הראשון, מלך סרדיניה ומריה תרזה מאוסטריה-אסטה, מלכת סרדיניה, אולם רופא החצר טען כי אין זה סביר שפרדיננד יוכל לממש את הנישואים, עקב בעיותיו הרבות. בשנת 1835 מת אביו פרנץ הראשון, קיסר אוסטריה, ופרדיננד עלה במקומו לשלטון. למרות שפרדיננד לא הוכרז כנכה או כשוטה במהלך כהונתו המדינה נשלטה בעיקר על ידי ראש ממשלת אוסטריה דאז, הנסיך מטרניך. בשנת 1848 ויתר פרדיננד על תאריו המלכותיים במהלך אביב העמים, ואחיינו פרנץ יוזף עלה לשלטון במקומו, ושלט במהלך 68 השנים הבאות. ב-29 ביוני 1875 מת פרדיננד בפראג, ונקבר בקריפטה המלכותית בווינה. מדיה וקבצים בנושא פרדיננד הראשון, קיסר אוסטריה בוויקישיתוף פרדיננד הראשון, קיסר אוסטריה, באתר "Find a Grave" (באנגלית) פרדיננד הראשון, קיסר אוסטריה, באתר אנציקלופדיה בריטניקה (באנגלית) פרדיננד ה-1, (1793-1875), קיסר אוסטריה, דף שער בספרייה הלאומית על פרדיננד הראשון ותקופת מלכותו
טחנת הקמח היהודית בבאר שבע

טחנת הקמח היהודית בבאר שבע היא טחנת קמח שפעלה בבאר שבע. טחנת הקמח היהודית בבאר שבע הוקמה על ידי יעקב גורדון ומאיר שיינדרוביץ מרח' קק"ל ועד רח' טרומפלדור בשנת 1902 . לאורך שנים ארוכות היה זה המבנה היחיד שהיה בבעלות יהודים והטחנה היהודית הממוכנת היחידה בכל הנגב. במשך 27 שנים שימשה הטחנה מרכז לכל היהודים שעברו באזור. בטחנה היו מארחים יהודים ומסייעים לאלו שבצרה. בשנת 1916 אף הוקם בחצר הטחנה בית כנסת. בשנות ה-20 היה ענף טחנות הקמח המכניס ביותר בעיר. פעלו בה שלוש טחנות שעבדו בהם כ-20 איש, וההכנסה השנתית שלהם עלתה על סך ההכנסות של שאר העסקים גם יחד. לאחר הכיבוש הבריטי שימש גורדון נציג הקהילה היהודית הקטנה אל מול השלטון הבריטי. הטחנה נעזבה לאחר מאורעות 1929 בעת הפרעות ביהודי חברון ועזה, הקיץ הקץ גם על קהילת יהודי באר שבע, שמרכזה היה בחצר טחנת הקמח. בעלי הטחנה נוכחו לדעת, שגם אם ישובו לעיר, יחיו בה כמיעוט בלתי מוגן בלב אוכלוסייה עוינת. הם הגיעו למסקנה, שאין להם מנוס אלא לחסל את רכושם ולעזוב את העיר לצמיתות. גורדון שהיה לאחרון היהודים בבאר שבע, הוכרח למכור את הטחנה למתחרהו הערבי-חאג' עיסאי ב-1930. חאג' עיסאי הצליח לרכוש את הקרקע עם הטחנה, הבאר והמבנים האחרים במחירי מציאה והקים מסגד בסמוך. ביגר ג. ואחרים, 1991, באר שבע ואתריה, הוצאת ספרים אריאל, ירושלים, עמודים 110-111. לקוח מאתר http://www.tiuli.com/track_info.asp?track_id=19 בנוסף לכך, יהודי חברון שלחו אל בית הכנסת את ספר תורה. לקוח מאתר http://www.kotar.co.il/kotarapp/index/Chapter.aspx?nBookID=98747932&nTocEntryID=98749244
קייל היינס

קייל טרל היינס (באנגלית: Kyle Terrel Hines; נולד ב-2 בספטמבר 1986 בסיקלרוויל, ניו ג'רזי שבארצות הברית) הוא כדורסלן אמריקאי. זכה 4 פעמים באליפות היורוליג: פעמיים עם קבוצת אולימפיאקוס ופעמיים עם קבוצת צסק"א מוסקבה לאחר קריירת כדורסל המכללות, היינס לא דורג בדראפט ה-NBA לעונת 2008. הוא חתם בקבוצה האיטלקית סוסיאטה ורולי, שם שיחק שתי עונות בליגה האיטלקית השנייה. עם ורולי, הוא זכה בשני גביעי הליגה האיטלקית השנייה בעונות 2009 ו-2010 וזכה בתואר ה-MVP במסגרת טורניר הגביע לעונת 2009. באוגוסט 2010, חתם היינס לחוזה של שנה אחת בקבוצה ברוז במברג המשחקת בליגת העל הגרמנית בכדורסל. עם ברוז, הוא זכה בגביע הגרמני בכדורסל ובאליפות הליגה. הוא נבחר ל-MVP של סדרת הגמר ב-2011. הוא גם נבחר ל-MVP של משחק האולסטאר הגרמני באותה עונה. ביולי 2011, הוא חתם בקבוצה אולימפיאקוס מליגת העל היוונית בכדורסל. עם אולימפיאקוס, הוא זכה באליפות היורוליג שנתיים ברציפות ב-2012 ו-2013 ובאליפות בליגה היוונית לעונת 2012. הוא תרם באופן משמעותי לקבוצתו בכל הליגות בהם אולימפיאקוס השתתפה, גם מבחינה התקפית וגם מבחינה הגנתית. הוא רשם הופעות ראויות לציון ברמות הגבוהות באירופה, בהתחשב בגובהו הנמוך יחסית לסנטר-פורוורד. ב-24 ביוני 2013, היינס ביטל את החוזה שלו עם אולימפיאקוס. ב-28 ביוני 2013, היינס חתם על חוזה של שנתיים בקבוצת הפאר צסק"א מוסקבה מליגת העל הרוסית בכדורסל. בעונת 2014-15, צסק"א הצליחה להגיע אל שלב הפיינל פור בעונה הרביעית ברציפות, לאחר שהדיחה את פנאתינייקוס בעונה השנייה ברציפות בסדרת רבע הגמר לאחר ניצחון 3-1. עם זאת, במשחק חצי הגמר מול אולימפיאקוס היא הפסידה ונשרה למשחק על המקום השלישי בו ניצחה את פנרבחצ'ה בתוצאה 86-80. בעונת היורוליג השנייה של היינס בצסק"א, הוא סיים עם הממוצע הנמוך בקריירה עם 6.8 נקודות ו-4.3 ריבאונדים למשחק. היינס סיים את העונה עם זכייה באליפות הליגה המאוחדת של VTB לאחר ניצחון 3-0 על חימקי מוסקבה בסדרת הגמר. ב-17 ביוני 2015, הוא חתם על הארכת חוזה בצסק"א לשנתיים. ב-16 ביוני 2017, שוב האריך את החוזה עם צסק"א בשנתיים נוספות. במאי 2018, הוא נבחר כשחקן ההגנה של היורוליג לעונת 2017/2018. בספטמבר 2024 הודיע על פרישה. מדיה וקבצים בנושא קייל היינס בוויקישיתוף קייל היינס, ברשת החברתית פייסבוק קייל היינס, ברשת החברתית אקס (טוויטר) קייל היינס, ברשת החברתית אינסטגרם פרופיל, באתר Sports-Reference פרופיל, באתר eurobasket פרופיל, באתר היורוליג פרופיל השחקן, באתר היורובאסקט עירד צפריר, קייל היינס: "נגמרו הימים שבהם התפקידים היו מקובעים וסנטר היה חייב להיות 2.13", באתר הארץ, 3 ביוני 2019 עירד צפריר, הפכת לאמריקאי סוציאליסט על אדמת רוסיה? "לפחות לשחקנים יש עכשיו קול", באתר הארץ, 28 במאי 2020 "CSKA Moscow routs Panathinaikos to claim Final Four berth". euroleague.net. 22 באפריל 2015. נבדק ב-18 במאי 2015. {{cite news}}: (עזרה) "CSKA Moscow beats Fenerbahce in third-place game". eurolague.net. 17 במאי 2015. נבדק ב-18 במאי 2015. {{cite news}}: (עזרה) "CSKA wins championship!". vtb-league.com. 8 ביוני 2015. אורכב מ-המקור ב-10 ביוני 2015. נבדק ב-10 ביוני 2015. {{cite news}}: (עזרה) "CSKA extends three-time champ Hines". Euroleague.net. 16 ביוני 2017. נבדק ב-16 ביוני 2017. {{cite news}}: (עזרה) אחרי קריירה מפוארת: קייל היינס הודיע על פרישה בגיל 38, באתר וואלה, 4 בספטמבר 2024
ביג באק באני

ביג באק באני (באנגלית: Big Buck Bunny; בתרגום חופשי לעברית: ארנב גדול) הוא סרט קצר שהופק על ידי קרן בלנדר, המלכ"ר שמפתח את תוכנת הגרפיקה התלת־ממדית בלנדר. הסרט הופק בשנת 2008 וכונה במקור בשם הקוד "אפרסק" (Peach). הוא חלק מסדרה של סרטים שהופקו על ידי הקרן וכמוהם זמין ברישיון קריאטיב קומונז 3.0 ייחוס. בהמשך הפיקה הקרן משחק וידאו (יו, פרנקי!), שגיבורו הוא פרנק, הגיבור הרע של הסרט. בלנדר החלה את דרכה כתוכנה חופשית בשנת 2002: היא הייתה במקור תוכנה קניינית שפותחה על ידי NaN, חברה שהקים טון רוזנדל. התוכנה לא ענתה על הציפיות והוחלט לבטלה ולפרק את החברה. טון הקים מלכ"ר בשם קרן בלנדר ופתח במסע מימון המון מוצלח כדי לגייס כסף לקניית התוכנה והפיכתה לתוכנה חופשית. החל משנת 2005 החלה בקרן להפיק סדרת סרטים כדי לשפר את התוכנה ולהדגים את ביצועיה. הסרט הראשון שהופק היה מיזם "תפוז" (Orange) ששמו הסופי היה פילים חולמים. בין השיפורים שנדרשו לבלנדר לצורך הפקתו היו שכתוב מערכת האנימציה ושיפור הצגת שיער. הסרט פורסם בשנת 2006. בשנת 2007 החלה בקרן העבודה על "מיזם אפרסק". בהמשך הופקו משחק הווידאו "יו פרנקי!" וסרטים קצרים נוספים, כגון סינטל. הארנב הגדול והשלו חי לו במאורה ביער. יום אחד הוא נתקל בשלושה מטרידנים (רינקי הסנאי, גָמֶרה הצ'ינצ'ילה ומנהיגם פרנק הכיסנאי הדואה) שמשתוללים ומציקים לחיות. לאחר שהשתוללתם מגדישה את הסאה, הוא נוקם בהם. מדיה וקבצים בנושא ביג באק באני בוויקישיתוף אתר האינטרנט הרשמי של ביג באק באני (באנגלית) "ביג באק באני", במסד הנתונים הקולנועיים IMDb (באנגלית) "ביג באק באני", באתר AllMovie (באנגלית) "ביג באק באני", במסד הנתונים הקולנועיים KinoPoisk (ברוסית) נתן וויליס, Big Buck Bunny builds a better Blender - סיקור על הסרט באתר linux.com,‏ 30 ביוני 2008 hairy issues - דיווח על פיתוחים בבלנדר עבור מיזם תפוז מתוך בלוג המיזם
MacTutor

MacTutor History of Mathematics archive הוא אתר המתמקד בביוגרפיות של מתמטיקאים. האתר מנוהל ונכתב על ידי ג'ון או'קונור ואדמונד רוברטסון ומאוחסן על ידי אוניברסיטת סנט אנדרוז שבסקוטלנד. האתר מורכב מביוגרפיות מפורטות על מתמטיקאים בעבר ובהווה, מידע על עקומים מפורסמים ומגוון נושאים בהיסטוריה של המתמטיקה. נכון לשנת 2015 היו באתר כ-2,800 ביוגרפיות, כ-150 מאמרים היסטוריים על נושאים מתמטיים וכ-2,000 מאמרים מתמטיים בנושאים ספציפיים. האתר מהווה חלק מפרויקט של מאגר נתונים בשם Mathematical MacTutor system. MacTutor מכסה טווח רחב של נושאים מתמטיים, אך בחירת הנושאים נעשתה לפי תחומי העניין של מנהלי האתר. בפרט, הם ניסו להתמקד בנושאים בהם השימוש בגרפיקה ממוחשבת מביא תועלת שלא ניתן להשיג בדרכים אחרות. האתר מכיל דפים בנושאי חשבון אינפיניטסימלי, גאומטריה, אלגברה, תורת הגרפים, תורת המספרים, סטטיסטיקה, מטריצות ואנליזה מרוכבת. ב-2015 זכו יוצרי האתר בפרס הירסט של האגודה המתמטית של לונדון. פרויקט הגנאלוגיה במתמטיקה MathWorld אתר האינטרנט הרשמי של MacTutor (באנגלית) Mathematical MacTutor system רשימת זכיות והוקרות על MacTutor במגזין CM כרך III,‏ 25 באפריל 1997 London Mathematical Society Hirst Prize and Lectureship, באתר של אוניברסיטת סנט אנדרוז, 3 ביולי 2015
סאקר

האם התכוונתם ל... אטיין סאקר – פוליטיקאי לבנוני הארי סאקר – עורך דין ומנהיג ציוני בריטי גן סאקר – פארק בירושלים סאקר (אנ') - נהר בחצי האי העליון של מישיגן סקר סקאר
פדריקו פרננדס

פדריקו פרננדס (בספרדית: Federico Fernández; נולד ב-21 בפברואר 1989) הוא כדורגלן ארגנטיני שמשחק בעמדת הבלם. פרננדס הופיע לראשונה בקבוצת הבוגרים ב-14 בספטמבר 2008, באפרטורה, בהפסד קבוצתו אסטודיאנטס 1-0 לולס סארספילד. הוא שיחק פעמיים במסגרת טורניר גביע סודאמריקנה באותה שנה, בו הגיעה הקבוצה לגמר הטורניר. בינואר 2009 הוא צורף לסגל נבחרת ארגנטינה בכדורגל עד גיל 20 לקראת אליפות אמריקה הדרומית בכדורגל עד גיל 20 שהתקיים אותה שנה בוונצואלה. הוא הבקיע את שערו הראשון בליגה ב-2 במאי 2009 במשחק נגד לנוס. בהמשך אותה עונה, זכתה קבוצתו בגביע ליברטדורס והוא הופיע כמחליף בשני משחקים בטורניר. בדצמבר 2010 הוא חתם בקבוצת נאפולי הליגת העל האיטלקית בחוזה של כ-3 מיליון אירו. מכיוון שלא היה ברשותו דרכון אירופי, הוא הגיע לאיטליה רק ביולי 2011. ב-2 בנובמבר 2011 הבקיע את שני השערים הראשונים שלו במדי נאפולי, בהפסד הקבוצה לבאיירן מינכן במסגרת שלב הבתים של ליגת האלופות. בינואר 2013 הושאל לקבוצת חטאפה מהליגה הספרדית ושיחק שם עד סוף אותה עונה. ב-20 באוגוסט 2014 חתם בסוונסי סיטי מהפרמייר ליג לארבע שנים. ב-9 באוגוסט 2018 חתם בניוקאסל יונייטד לשנתיים. ב-2014 נכלל בסגל נבחרת ארגנטינה למשחקי מונדיאל 2014. מדיה וקבצים בנושא פדריקו פרננדס בוויקישיתוף פדריקו פרננדס, ברשת החברתית אקס (טוויטר) פדריקו פרננדס, באתר Transfermarkt פדריקו פרננדס, באתר Soccerway פדריקו פרננדס, באתר BDFutbol פדריקו פרננדס, באתר WorldFootball.net פדריקו פרננדס, באתר National Football Teams פדריקו פרננדס, באתר FootballDatabase.eu באתר sky sport
סאלח אל-מאג'רי

סאלח אל-מאג'רי (בערבית: صالح الماجري; נולד ב-15 ביוני 1986 בג'נדובה, תוניסיה) הוא כדורסלן תוניסאי המשחק בעמדת הסנטר בקבוצת אל-ג'הראא. אל-מאג'רי שיחק ארבע שנים בקבוצה אטויל ספורטיב דו סאהל מליגת העל התוניסאית בכדורסל. בספטמבר 2010, הוא חתם על חוזה של שנתיים בקבוצה אנטוורפ ג'יינטס מליגת העל הבלגית בכדורסל. ב-2012 הוא עבר לליגת העל הספרדית בכדורסל לשחק בקבוצה אוברדוירו. במאי 2013, הוא זכה בפרס הכוכב העולה של ליגת העל הספרדית. בין השנים 2013–2015 שיחק בקבוצת ריאל מדריד. ב-2015 חתם אל-מאג'רי בקבוצת דאלאס מאבריקס מליגת ה-NBA. בפברואר 2019 שוחרר מהקבוצה, אך כשבוע לאחר מכן חתם בקבוצה על חוזה חדש. אל-מאג'רי הוא חלק מסגל נבחרת תוניסיה בכדורסל: הוא שיחק כסנטר בנבחרתו באליפות אפריקה בכדורסל 2009 ועזר לנבחרתו לזכות במדליית הארד בטורניר ולהגיע אל אליפות העולם בכדורסל 2010 בפעם הראשונה בהיסטוריה של הנבחרת התוניסאית. ב-2011, אל-מאג'רי נבחר ל-MVP באליפות אפריקה 2011, כאשר תוניסיה זכתה בטורניר. נבחרתו קיבלה הזמנה לטורניר הכדורסל באולימפיאדת לונדון בלונדון, אנגליה. שם, סיימה הנבחרת במאזן של 0-5; אולם, אל-מאג'רי הוביל את טבלת החוסמים בטורניר, עם 17 חסימות בחמישה משחקים. אליפות ספרד בכדורסל: 2015 גביע המלך הספרדי בכדורסל: 2014, 2015 אליפות הסופרקאפ הספרדי בכדורסל: 2013, 2014 אליפות היורוליג: 2015 אליפות אפריקה בכדורסל 2009: מדליית ארד אליפות אפריקה בכדורסל 2011: מדליית זהב ה-MVP של אליפות אפריקה בכדורסל: 2011 הכוכב העולה של ליגת העל הספרדית: 2013 מדיה וקבצים בנושא סאלח אל-מאג'רי בוויקישיתוף סאלח אל-מאג'רי, ברשת החברתית פייסבוק סאלח אל-מאג'רי, ברשת החברתית אקס (טוויטר) סאלח אל-מאג'רי, ברשת החברתית אינסטגרם פרופיל, באתר Basketball-Reference פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר היורוליג פרופיל, באתר ליגת העל הספרדית בכדורסל (בספרדית) פרופיל השחקן באתר היורובאסקט פרופיל השחקן באתר פיב"א פרופיל השחקן באתר ליגת העל הספרדית יהונתן אליהו‏, אומרים שהוא כבר חתום בריאל מדריד, באתר וואלה, 27 במאי 2013 דובי פיק, ‏סלאח, טייק 2: אני לא מכיר בישראל כמדינה, באתר ONE‏, 27 במרץ 2014
לא כוחות

לא כוחות (באנגלית: LOCO HOT) הם צמד מוזיקלי ישראלי, הכולל את גלעד כהנא (סולן להקת ג'ירפות) ותמיר מוסקט (מפיק מוזיקלי וחבר בלהקת בלקן ביט בוקס). בשנת 2013 החליט גלעד כהנא שהוא מעוניין להוציא אלבום חדש המבוסס על תופים ושירה, ותמיר מוסקט השיב בחיוב להצעתו לעבוד יחדיו. הם החלו לעבוד יחד על אלבום משותף תחת השם "לא כוחות", ובסופו של דבר כהנא כתב את כל מילות השירים, והשניים הלחינו אותם במשותף. לאלבום קדמו הסינגלים "אני לא מאושר" שהיה הסינגל הראשון של הלהקה, "להתבונן בך" (שלווה בקליפ בכיכובה של ליאת הר לב) ו"נדל"ן" (בו מתארחת הזמרת מארינה מקסימיליאן בקליפ ומשתתפת בשיר עצמו, בו היא שרה ברוסית). האלבום המלא יצא במרץ 2014. לאחר צאת האלבום, במאי 2014 הוציא ההרכב קליפ לשיר "אין לי אלוהים" שמהווה חלק מהאלבום. האלבום "לא כוחות" יצא תחת הלייבל "APE RECORDS" והוא האלבום הראשון שיוצא תחת לייבל זה, אשר נוסד על ידי תמיר מוסקט ואייל גרונברג. 2014 - לא כוחות: 1. אני לא מאושר 2. נדל"ן 3. KILODRAMA 4. להתבונן בך 5. בוקר רע 6. אין לי אלוהים 7. יש ימים 8. LA CERVECA 9. צל הלב תקין 10. היורה 11. עם עמוק 2013 - אני לא מאושר 2013 - להתבונן בך 2014 - נדל"ן 2014 - אין לי אלוהים לא כוחות, באתר MusicBrainz (באנגלית) לא כוחות, באתר Discogs (באנגלית) לא כוחות, דף שער בספרייה הלאומית APE RECORDS(הקישור אינו פעיל) ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
סוזן קוהנר

סוזן קוהנר (באנגלית: Susan Kohner; ‏נולדה ב-11 בנובמבר 1936) היא שחקנית אמריקאית ממוצא יהודי, זוכת פרס גלובוס הזהב ומועמדת פרס אוסקר לשחקנית המשנה הטובה ביותר לשנת 1959 על תפקידה בסרט "חיקוי לחיים". קוהנר היא אמם של הקולנוענים כריס וייץ ופול וייץ. קוהנר נולדה בלוס אנג'לס, בתם של השחקנית המקסיקנית-קתולית לופיטה טובר ושל מפיק הקולנוע היהודי-אמריקאי ממוצא צ'כי פול קוהנר. קוהנר החלה לבסס את הקריירה שלה בשנות ה-50 בסרטים כמו "סיפורו של ג'ין קרופה" לצידו של הכוכב סאל מינאו ו"לגיהנום ובחזרה". היא הגיעה לשיאה המקצועי בשנת 1959 בדרמה של דאגלס סירק "חיקוי לחיים". קוהנר הופיעה בסרט בתפקיד הצעירה שרה ג'יין וזכתה על התפקיד בפרס גלובוס הזהב לשחקנית המשנה הטובה ביותר. את פרס אוסקר לשחקנית המשנה הטובה ביותר באותה שנה הפסידה קוהנר לשלי וינטרס. קוהנר הופיעה במהלך הקריירה הדלה שלה גם בדרמה של ג'ון יוסטון "פרויד: סוד התשוקה" בתפקיד מרתה אשתו של זיגמונד פרויד (מונטגומרי קליפט) עליו הייתה מועמדת לפרס גלובוס זהב ובסרטו של פרנק בורזייגי "הדייג הגדול". קוהנר נישאה לסופר ומעצב האופנה הגרמני ג'ון וייץ. מנישואים אלו נולדו לקוהנר שני בנים, במאיי הקולנוע ההוליוודים כריס וייץ ופול וייץ שביימו את הקומדיות המצליחות "אמריקן פאי ו"רווק פלוס ילד". לגיהנום ובחזרה (1955) חיקוי לחיים (1959) הדייג הענק (1959) סיפורו של ג'יני קרופה (1959) קניבלים צעירים ונאים (1960) פרויד: סוד התשוקה (1962) מדיה וקבצים בנושא סוזן קוהנר בוויקישיתוף סוזן קוהנר, במסד הנתונים הקולנועיים IMDb (באנגלית) סוזן קוהנר, באתר AllMovie (באנגלית) סוזן קוהנר, במסד הנתונים הקולנועיים KinoPoisk (ברוסית)
אליפות וימבלדון 1879

אליפות וימבלדון 1879 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-7 ביולי והסתיימה ב-16 ביולי. בתחרות השתתפו 45 ספורטאים בריטים שהתחרו בהתאם לכללים שפורסמו על ידי מועדון קריקט של לונדון (Marylebone Cricket Club) תוך שינויים שבוצעו לאחר סיום אליפות וימבלדון 1877. התחרות נערכה ב-2 שלבים. בשלב הראשון 44 ספורטאים התחרו על הזכות להתמודד מול המנצח של התחרות שנערכה בשנה שעברה. בשלב השני היה צריך להיערך משחק בין המנצח של השלב הראשון לבין האלוף-משנה שעברה. כל המשתתפים חולקו ל-3 קבוצות (16, 16 ו-12 ספורטאים). מנצחי הקבוצה הראשונה והשנייה נפגשו בחצי גמר ומנצח הקבוצה השלישית הגיע ישירות למשחק הגמר. המנצח של השלב הראשון היה ספורטאי בריטי ג'ון הארטלי שניצח את ורט גולד האירי ב-4 מערכות. במשחק בינו לבין פרנק חאדו (מנצח של תחרות 1878) לא התקיים עקב אי-הופעתו של האדו למשחק. במשחק הגמר היו כ-1100 צופים. משחק הגמר היה המשחק ה-6 של ג'ון הארטלי באליפות. לאחר זכייה בתחרות זו, הארטלי הצליח להגן עיל התואר גם בשנת 1880. מדיה וקבצים בנושא אליפות וימבלדון 1879 בוויקישיתוף האתר הרשמי של אליפות וימבלדון תוצאות משחקי האליפות
מרקוס סלוטר

מרקוס סלוטר (באנגלית: Marcus Slaughter; נולד ב-18 במרץ 1985 בסן לאנדרו, קליפורניה שבארצות הברית) הוא כדורסלן אמריקאי המשחק בקבוצה א.א.ק. אתונה. בקריירת המכללות שלו, הוא שיחק עבור אוניברסיטת המדינה סן דייגו. אחרי השנה השלישית שלו, היה זכאי להיבחר בדראפט ה-NBA 2006 ושכר סוכן אך לא הצליח להיכלל בדראפט. סלוטר עבר לאירופה לשחק בקבוצה פינאר קרשיאקה מליגת העל הטורקית בכדורסל. הייתה לו עונה פורה עם ממוצע של 13.3 נקודות, 10.1 ריבאונדים, 1.2 חסימות ו-2.3 חטיפות כדור. הוא נבחר ל-MVP של משחק האולסטאר של ליגת העל הטורקית ב-2007. לאחר מכן חתם על חוזה של שנתיים על קבוצת ה-NBA מיאמי היט ביוני 2007, אך שוחרר ב-29 באוקטובר 2007 בטרם שיחק במדיה. בעונת 2007/2008 הוא חתם בקבוצה הישראלית הפועל ירושלים איתה הגיע לרבע גמר גביע יול"ב אך נענש משמעתית על כך שבילה עם פרוצה בערב לפני משחק בצרפת ושוחרר מהמועדון. לאחר מכן חתם בקבוצת גראבלין דנקירק מליגת העל הצרפתית בכדורסל להמשך העונה. בעונת 09\2008 הוא חתם על חוזה לשנה אחת עם הקבוצה אייסבירן ברמרהאפן מליגת העל הגרמנית בכדורסל. באוגוסט 2009, הוא חתם על חוזה של שנתיים במועדון הכדורסל נאנסי מליגת העל הצרפתית בכדורסל. ב-27 ביולי 2010, הוא חתם על חוזה לשנה במועדון הכדורסל ויאדוליד מליגת העל הספרדית בכדורסל. ביולי 2011, הוא חתם על חוזה לשנה במועדון הגרמני ברוז במברג. שנה מאוחר יותר, לאחר שזכה באליפות הליגה הגרמנית ובגביע הגרמני הוא חזר לספרד וחתם במועדון הפאר הספרדי ריאל מדריד מליגת העל הספרדית בכדורסל. באוגוסט 2013, הוא האריך את חוזהו עם ריאל מדריד עד סוף עונת 14\2013. בקיץ 2019 חתם סלוטר בא.א.ק. אתונה. הסופרקאפ הספרדי בכדורסל: 2012, 2013 ליגת העל הספרדית: 2012/13, 2014/15 גביע המלך הספרדי בכדורסל: 2013/14, 2014/2015 יורוליג: 2014/15 מדיה וקבצים בנושא מרקוס סלוטר בוויקישיתוף מרקוס סלוטר, ברשת החברתית אקס (טוויטר) מרקוס סלוטר, ברשת החברתית אינסטגרם פרופיל, באתר Sports-Reference פרופיל, באתר eurobasket פרופיל, באתר היורוליג פרופיל, באתר ליגת העל הספרדית בכדורסל (בספרדית) פרופיל השחקן באתר היורוליג פרופיל השחקן באתר ליגת העל הספרדית ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.